10.06.2025.

*Par iepirkumu procedūras “**Termālo radiometrijas videonovērošanas kameru iegāde” (ID Nr. RS 2025/33) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Termālo radiometrijas videonovērošanas kameru iegāde” (ID Nr. RS 2025/33) (turpmāk – iepirkuma procedūra) nolikuma prasībām.

**1. jautājums:**

Lūdzam precizēt, vai par kvalifikācijas prasībām atbilstošu tiks atzīts, ja pretendents, lai izpildītu nolikuma punkta 17.1. prasības, balstīsies un apakšuzņēmēja (persona, uz kuras iespējām pretendents balstās) spējām, kā to paredz Sabiedrisko pakalpojumu sniedzēju iepirkumu likuma 52.panta (4) punktu: „…piegādātājs var balstīties uz citu uzņēmēju iespējām neatkarīgi no savstarpējo attiecību tiesiskā rakstura.”.

**1.atbilde:**

Paskaidrojuma, ka iepirkuma procedūras nolikuma 18.4.punkts nosaka, ka “*Apliecinot atbilstību prasībām attiecībā uz Pretendenta tehniskajām un profesionālajām spējām,* ***Pretendents var balstīties uz citu personu iespējām neatkarīgi no savstarpējo attiecību tiesiskā rakstura****. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.”* Ņemot vērā minēto, apstiprinām, ka Pretendents, lai izpildītu iepirkuma procedūras nolikuma 17.1.punktā minēto prasību attiecībā uz pretendenta tehniskajām un profesionālajām spējām, var balstīties uz citas personas iespējām, tādā gadījumā Pretendentam jāiesniedz informācija saskaņā ar nolikuma 18.4.punktā noteikto.

Iepirkumu komisijas priekšsēdētāja K. Meiberga